बिजेपि आ होगोन सानफ्रोमबो 26 लिटार गायखेर। कंग्रेश दोलोनि दैदेनगिरि देबब्रत सइकिया आ आसाम बिजेपिनि आफादगिरि भबेश कलिता आरो बिटिसिनि गाहाइ मावफुंगिरि सोद्रोमा प्रमद बर’नो 4 किलग्रामयै गांसो दैथाय हरदों। आसामनि गिबि मन्थ्रि ड: हिमन्त बिश्व सर्माया उफ्रा बिसायख’थिनि थाखाय 28 नं गसायगाव बियाब आरो थावरा बियाबआव रायजोफोरनि सिगाङाव बुंथिना होदोंमोन्दि, बिजेपि दोलो एबा इउपिपिएल दोलोनो भत होयोब्ला सानसेआव 26 लिटारै गाइखेर ओंखारगोन होननानै बुंथिदोंमोन। देबब्रत सइकियाआ फोरमायनाय बादिब्ला, 4 किलग्रामयै गांसो दैथायहरनायनि जाहोनानो बेनो। मासे गाइ मोसौआ सानसेआव 26 लिटार गाइखेर होनो गोनांब्ला गोबां दाना एबा गांसो जाहोनो गोनां जायो। बेनिखायनो कंग्रेशनि दैदेनगिरि देबब्रत सइकियाआ आसाम बिजेपिनि आफादगिरि भबेश कलिता आरो इउपिपिएलनि आफादगिरि एबा बिटिसिनि गाहाइ मावफुंगिरि सोद्रोमा प्रमद बर’नो अनलाइनि गेजेरजों मांगायनानै बिथांमोननो दैथायहरो।